બૅચલર બૉય્સ (ગુરુપીંપરી-પુણે)એ ટૉસ જીતીને સ્ટમ્પ્સને નિશાન બનાવવાની શરૂઆત કરી હતી. યોગાનુયોગ, બૉલ-આઉટમાં પણ બન્ને ટીમ ૧-૧ સફળ નિશાન સાથે સમકક્ષ રહેતાં ફરી ટાઇ થઈ હતી અને નૉકઆઉટના નિયમની મદદ લેવામાં આવી હતી જેમાં પ્રથમ જે ટીમના બોલરનો બૉલ સ્ટમ્પ્સને વાગે એ ટીમને ચૅમ્પિયનપદ મળવાનું હતું. આ માટે માટે ઉછાળવામાં આવેલો નવો ટૉસ પણ બૅચલર બૉય્સ (ગુરુપીંપરી-પુણે)એ જીતી લીધો હતો અને એના કૅપ્ટન ચેતન રાઠોડે સ્ટમ્પ્સને સફળતાપૂર્વક નિશાન બનાવ્યાં હતાં અને એ સાથે બૅચલર બૉય્સ (ગુરુપીંપરી-પુણે)એ ટ્રોફી પર કબજો કરી લીધો હતો. ગયા વર્ષે આ સ્પર્ધા ક્રિષ્ના ઇલેવન (સુરત)ની ટીમે જીતી લીધી હતી.